Peju Layiwola (an haife ta 29 ga watan satumba a shekarar 1967) ta kasance mai yin kirkire-kirkire na tarihi kuma mai zane-zane daga Nijeriya, wacce ke aiki a kafofin watsa labarai da dama. An jera sunan ta a cikin mutane shahararrun na "21-ƙarni Avant-Garde" a cikin littafin Art Cities of the Future, wacce jaridar Phaidon Press ta buga, A yanzu haka ita farfesa ce a fannin kere-kere a Jami'ar Legas, kuma an bayyana ta a matsayin mace "mai fasaha sosai." Adepeju Olowu, Layiwola ta kasance yar Babatunde Olatokunbo Olowu da kuma Gimbiya Elizabeth Olowu (née Akenzua ). Kakan kakanta ya kasance mashahurin ɗan kasuwa ne wanda ya kafa sinima da gidan buga takardu na farko a Benin da yankin Delta a tsohuwar jihar Midwest. Kakanta na wajen uwa a lokacin shi ne Oba Akenzua II, sarkin Benin, wanda ya yi sarauta daga shekarar 1933 zuwa shekarar 1978. Ita kuma ƙanwa ce ga DJ P Tee Money (haifaffen Thompson Iyamu ). Layiwola ta ginu ne a bisa al'adar fasahar mahaifiyar ta wato Gimbiya Elizabeth Olowu, mace ta farko da ta fara yin tagulla a Najeriya, matsayin data samu ta hanyar juriya a fannin al'adun da ke da gadon sarauta.